บัวหลวงขายกองตราสารหนี้6เดือนชู3.50%
บลจ.บัวหลวงเดินหน้าขายกองทุนตราสารหนี้ 6 เดือน คาดจ่ายผลตอบแทน 3.50% ต่อปี
6 ต.ค. 2554

บลจ.บัวหลวงเดินหน้าขายกองทุนตราสารหนี้ 6 เดือน คาดจ่ายผลตอบแทน 3.50% ต่อปี
รายงานข่าวจากบริษัทหลักทรัพย์จัดการกองทุนรวม (บลจ.) บัวหลวง เปิดเผยว่า บลจ.บัวหลวงเปิดขายกองทุนรวมบัวหลวงตราสารหนี้ชนิดระบุวันครบกำหนด 3/11 เสนอายครั้งเดียวในวันที่ 5-11 ต.ค.2554 โดยกองทุนจะลงทุนในตราสารหนี้ชั้นดี ลงทุนประมาณ 6 เดือน ประมาณการผลตอบแทน 3.50% ต่อปี
ทั้งนี้ ตราสารที่กองทุนคาดว่าจะลงทุน ได้แก่ ตราสารหนี้ภาครัฐ เงินฝากของธนาคารไทยพาณิชย์ ธนาคารทิสโก้ เงินฝากของธนาคารแห่งประเทศจีนและตราสารหนี้ภาคเอกชนของบริษัท เอเชียเสริมกิจลิสซิ่ง บริษัทอยุธยา แคปปิตอล ออโต้ ลีส โดยกองทุนจะมีการป้องกัยความเสี่ยงจากอัตราแลกเปลี่ยนของเงินลงทุนในต่างประเทศทั้งจำนวน